**Jumppaa aakkosilla**

A = Kävele karhukävelyllä tilan päästä päähän.

B = Käy 5 kertaa kyykyssä ja nouse ylös mahdollisimman pitkäksi.

C = Kosketa varpaita sormillasi jalat suorina ja laske viiteen.

D = Pyöritä käsiäsi 5 kertaa molempiin suuntiin.

E = Kävele rapukävelyllä tilan päästä päähän.

F = Juokse tilan ympäri niin. että kantapäät koskettavat pakaraa.

G = Juokse tilan ympäri laukka-askelilla.

H = Kurkottele käsilläsi korkeuksiin 10 kertaa.

I = Pyöritä olkapäitäsi laskien kymmeneen. Muista molemmat suunnat.

J = Nosta olkapäät korviin 10 kertaa.

K = Juokse paikallasi mahdollisimman kovaa kymmeneen laskien.

L = Käy tervehtimässä kolmea eri kaveria kyynärpäätervehdyksellä. Liiku mahdollisimman hitaasti.

M = Hypi 10 X-hyppyä.

N = Hypi paikallasi oikealla jalalla 10 kertaa.

O = Hypi paikallasi vasemmalla jalalla 10 kertaa.

P = Hyppää mahdollisimman korkealle 5 kertaa.

Q = Laita kädet lanteille ja taivuta molemmille sivuille 3 kertaa rauhallisesti.

R = Kävele takaperin tilan ympäri.

S = Hypi oikealla jalalla tilan toiseen päähän.

T = Hypi vasemmalla jalalla tilan toiseen päähän.

U = Kävele kyykkykävelyä tilan ympäri.

V = Etsi jotain punaista, jota kosketat. Liiku tasajalkaa hyppien.

W = Etsi jotain vihreää, jota kosketat. Liiku kävellen ja polvia nostaen.

X = Marssi paikallasi polvia nostaen ja laske kymmeneen.

Y = Pyöri ympäri 3 kertaa molempiin suuntiin.

Z = Kävele tilan toiseen päähän pitämällä käsillä kiinni nilkoistasi.

Å = Liiku tilan päästä päähän pomppien kuin sammakko.

Ä = Kävele varpaillasi tilan päästä päähän.

Ö = Keksi itse oma tapasi liikkua tilan ympäri.